Michał Hórnik
Michał Hórnik (* 1. septembra 1833 we Worklecach; † 22. februara 1894 w Budyšinje) bě serbski duchowny a jedyn z najwažnišich spěchowarjow serbskeho pismowstwa 19. lětstotka.
[wobdźěłać] Žiwjenje
Michał Hórnik wopytaše gymnazij w Budyšinje. Po tym studowaše katólsku teologiju a słowjanski rěčespyt na Karlowej uniwersiće w Praze. Wón zasadźowaše so za lěpše zhromadne dźěło mjez Serbami, njedźiwajo toho hač su ewangelske, katólske, hornjo- abo delnjołužiske Serbja. Dokelž bě Serb, je so z druhimi słowjanskimi ludami jara zwjazany čuł, předewšěm z pólskimi a čěskimi dźěłaćerjami, kotřiž w Němskej bydlachu. Wón spytaše jich w boju přećiwo socialnym njerunosćam a wušparanjam podpěrać. 13. decembra 1862 załoži Hórnik Towarstwo Cyrila a Metoda, zo by serbske, katolske pismowstwo spěchował.
[wobdźěłać] Dźěła
Wón bě załožer hišće dźensa wuchadźaceje katolskeje nowiny Katolski Posoł (1863) a nimo toho tež wažny awtor 1881 załoženych ratarskich měsačnych nowinow Serbski Hospodar. Hromadźe z Křesćanom Bohuwěrom Pfulom a Handrijom Zejlerom wuda wón „Lausitzisch-wendisches Wörterbuch - Luziski serbski slownik“ (1866). W lěće 1884 publikowaše wón hromadźe z pólskim stawiznarjom Wilhelmom Bogusławskim „Stawizny Serbskeho naroda“. Pod sobupomocy Jurja Łusčanskeho je Hórnik Nowy Testament do katólskeje (modernizowaneje) wersije hornjoserbšćiny přełožił. Přez jeho dźěła je při zjednotnjenju hornjoserbskeje spisowneje rěče sobu skutkował.
[wobdźěłać] Posmjertna sława
Worklečanske wobydlerjo su sławnemu synej wjeski 1956 pomnik stajili. Dróze w Budyskim wuchodnym předměsće a w Chrósćicach su po nim pomjenowanej.
[wobdźěłać] Žórła
- Ein kleines Lexikon - Sorben/Serbja. Bautzen: Domowina-Verlag. ISBN 3-7420-0405-0
[wobdźěłać] Eksterne wotkazy
- Literatura wot a wo Michała Hórnika w katalogu SWB, Südwestdeutscher Bibliotheksverbund (něm.)
- Literatura wot Michała Hórnika w katalogu Staatsbibliothek zu Berlin (něm.)
bos_Latn szl_Latn hrv_Latn szl_Latn szl_Latn szl_Latn szl_Latn pol_Latn szl_Latn deu_Latn dan_Latn hat_Latn ltz_Latn